b'\n_START_ARTICLE_\nDru\xc5\xbeba slovenskih gledali\xc5\xa1kih diletantov\n_START_PARAGRAPH_\nDru\xc5\xbeba slovenskih gledali\xc5\xa1kih diletantov je bilo slovensko gledali\xc5\xa1ko dru\xc5\xa1tvo ustanovljeno v Celju._NEWLINE_Dru\xc5\xbebo, ki velja za za\xc4\x8detnico slovenske gledali\xc5\xa1ke kulture v Celju, je zasnoval zalo\xc5\xbenik in gledali\xc5\xa1ki organizator J.K. Jeretin po mar\xc4\x8dni revoluciji 1848. Dru\xc5\xbeba je pod njegovim vodstvom 16. septembra 1849 v celjskem mestnem gledali\xc5\xa1\xc4\x8du uprizorila prvo slovensko gledali\xc5\xa1ko igro \xc5\xbdupanova Micka avtorja A.T. Linharta. Jeretin je k sodelovanju pritegnil \xc5\xa1e J. Drobni\xc4\x8da takratnega vsestranskega slovenskega kulturnega delavca. Skupaj sta razvila \xc5\xbeivahno slovensko gledali\xc5\xa1ko dejavnost. Drobni\xc4\x8d je re\xc5\xbeiral ve\xc4\x8d predstav, vklju\xc4\x8dno z letom 1852 so uprizorili 4. igre. (Dobro jutro, 1851; Goljufivi starec 1851; Tat v mlinu ali Slovenec in Nemec, 1852; in ponovno \xc5\xbdupanovo Micko, 1852). Ob igri pa je Drobni\xc4\x8d nastopajo\xc4\x8de seznanjal z dramatiko in jih vzgajal v oderskem govoru in dramski igri. Imel je prvo slovensko dramsko \xc5\xa1olo na \xc5\xa0tajerskem. Dve uprizoritvi je pripravil tudi s celjskimi gimnazijci (1850)._NEWLINE_Gledali\xc5\xa1ko delo J.K. Jeretine in J. Drobno\xc4\x8da je bilo pomembna sestavina slovenskega narodnega in kulturnega \xc5\xbeivljenja v takratnem nem\xc5\xa1kem Celju.'